Derheqê Wekîla HDPyî ya Amedî Semra Guzel de seba ke fotografê ci bi gerîlayê HPGyî Volkan Borayî yo ke wextê prosesê çareserî de amebi antene û hetê çapemenîya AKPyî de ca girewt, fezleke ame amadekerdene.
Fezlekeyo ke hetê Serdozgerîya Komare ya Anqara derheqê Guzele de bi îdîaya endamîya rêxistine ame amadekerdene Wezîrîya Edaletî rê ame şawitene. Yeno pawitene ke fezleke Heyetê Pêroyî yê Mecîsî rê bêro şawitene.
Wekîla HDPyî Semra Guzel vatbi ke no fotograf 2014 de wextê prosesê çareserî de amebi antene.
